גלעד שגב חובק בן ראשון - ובחר בשם מפתיע במיוחד | TMI
גלעד שגב חובק בן ראשון - ובחר בשם מפתיע במיוחד
גלעד שגב, שחר בוחניק (צילום: באדיבות עופר מנחם תקשורת ויחסי ציבור)
בזמן שהתבצרתם בביתכם בסוף השבוע החורפי, הזמר והיוצר גלעד שגב ואשתו שחר הגיעו לבית החולים תל השומר, שם הפכו להורים לראשונה
16:37 05/01/2020 / מערכת TMI
שלחו ברכות ואיחולים לזמר והיוצר גלעד שגב ואשתו שחר בוחניק שחובקים בן בכור. הלידה התקיימה אתמול (שבת) במהלך שעות הבוקר המוקדמות בבית החולים תל השומר. השניים הגיעו לביקור שגרתי בבית החולים ובאופן בלתי צפוי התחילו תהליך של לידה שהתרחשה קצת מוקדם מהצפוי.
שיהיה במזל (באדיבות עופר מנחם תקשורת ויחסי ציבור)
נראה שהזמר ובת זוגתו חשבו על שמו של התינוק המתוק מבעוד מועד כי כבר יש לו שם, והוא מפתיע במיוחד. השניים בחרו לקרוא לבנם ניאו או בשמו המלא: ניאו יצחק שגב, שמשמעותו: חדש. ולמי שזוכר, גם שמו של דמות הגיבור בסרט המטריקס.
כזכור, שגב בן ה-44 ובוחניק התחתנו לפני כשנה בחתונת צוהריים מלאה במשפחה וחברים מפורסמים. זו הייתה חתונתו השנייה של הזמר, לאחר שהתחתן בעבר עם הדוגמנית גליה מלטסטה ולאחר שהקשר לא צלח, השניים נפרדו. שיהיה רק בשמחות!
A post shared by giladsegev (@giladsegev) on Nov 19, 2017 at 2:03pm PST